Gustavo Adolfo Dudamel Ramírez (* 26 Januarie 1981) is 'n Venezolaanse dirigent en violis. Hy is die direkteur van musiek van beide die Orquesta Sinfónica Simón Bolívar en die Los Angeles Filharmoniese Orkes. Dudamel is gebore in Barquisimeto, Venezuela as die seun van 'n tromboonspeler en 'n stemonderwyser. Hy het van 'n jong ouderdom af musiek gestudeer, en betrokke geraak by El Sistema- die beroemde Venezolaanse musikale onderwysprogram. Dudamel het op 10-jarige ouderdom die viool begin studeer. Hy het spoedig ook komposisie begin studeer. Dudamel het die Jacinto Lara Konservatorium bygewoon, waar José Luis Jiménez een van sy vioolonderwysers was. Daarna het hy onder José Francisco del Castillo aan die Latyns-Amerikaanse Vioolakademie studeer. Dudamel het in 1995 met sy opleiding as dirigent begin, aanvanklik onder Rodolfo Saglimbeni, en later onder José Antonio Abreu. In 1999 is hy aangestel as musiekdirekteur van die Orquesta Sinfónica Simón Bolívar, die nasionale jeugorkes van Venezuela. Hy het gevolglik deur verskeie lande getoer. In 2002 het hy Charles Dutoit se meesterklas in Buenos Aires bygewoon, en in 2003 as assistent vir Simon Rattle gedien in Berlyn en Salzburg. 2006 Beethoven: Simfonieë Nos.